# Iñigo Martínez Berridi

Iñigo Martínez Berridi (Ondarroa, 17 de maig de 1991) és un futbolista professional basc que juga en la posició de defensa central al Futbol Club Barcelona. És internacional amb la selecció espanyola.

## Carrera de club

Natural de la localitat d'Ondarroa, va començar a jugar a l'equip de la seva localitat, l'Aurrerá d'Ondarroa. El 2006 va fitxar per la Reial Societat quan estava a la categoria cadet i es va formar a les categories inferiors del club des de llavors.

### Reial Societat

Ja des de la categoria juvenil es movia en la posició de defensa central, alternant amb el centre del camp, i el 2009 va ascendir al filial de l'equip, la Reial Societat B, amb la qual va jugar la Tercera Divisió espanyola. Va ser un dels jugadors revelació del filial aquella temporada, que a més va ser la de l'ascens de l'equip a la Segona Divisió B del futbol espanyol, aconseguint a més a més convertir-se en el defensa central titular. La temporada 2010-11 va consolidar-se a l'equip i va desmarcar-se com una de les promeses més destacades dels canterans de l'equip. Les seves actuacions van provocar que durant aquesta temporada debutés amb la selecció espanyola de futbol sub-20.
El juny del 2011 la Reial Societat va renovar-lo fins al 30 de juny del 2015. Aquell mateix estiu va realitzar la pretemporada amb el primer equip de la Reial, convertint-se, a més a més, en el jugador revelació del moment. L'entrenador txuri urdin, Philippe Montanier, va decidir prendre en consideració la possibilitat de pujar Martínez a la primera plantilla, però se li va mantenir la fitxa del filial.
El 27 d'agost del 2011 va debutar a la Lliga BBVA a l'estadi d'El Molinón en la primera jornada, l'Sporting de Gijón 1 - Reial Societat 2. Va marcar el seu primer gol amb el primer equip de la Reial el 2 d'octubre de 2011 a Anoeta en el derbi basc contra l'Athletic Club des del seu propi camp. El 27 de novembre va marcar un altre gol des del mig del camp al Betis.
Durant la primera volta d'aquell any va jugar habitualment com a defensa central titular, fet que va conduir a la Reial a donar-li fitxa del primer equip durant el mercat d'hivern de la temporada 2011 - 2012. Íñigo Martínez abandonava, doncs, el dorsal del filial i passava a jugar amb el número 6 a l'esquena. Titular indiscutible la resta de temporada, l'1 d'abril va patir un esquinç al genoll i la fractura del menisc en xocar amb Diego Costa, jugador del Rayo Vallecano. Es va estimar que estaria de baixa entre 3 i 4 mesos, de manera que acabava per a ell la seva primera temporada a l'elit.
Aquest debut tan espectacular li va ser reconegut en ser inclòs en l'onze d'or del Futbol Draft 2011, que entrega la Reial Federació Espanyola de Futbol.
El 26 d'abril de 2016, Martínez va signar un nou contracte per cinc anys amb la Reial Societat.

### Athletic Club

El 30 de gener de 2018, Martínez va fitxar per l'Athletic Club, que va pagar els 32 milions d'euros de la seva clàusula de rescissió, amb un contracte fins al 2023. Els 32 milions eren més o menys la meitat de la quantitat rebuda el mateix dia del Manchester City FC, que havia fitxat el central del l'Athletic Aymeric Laporte. Va debutar el 4 de febrer, jugant el partit sencer de lliga en una derrota per 0-2 a fora contra el Girona FC.
Durant l'octubre de 2018, Martínez va cometre dues faltes castigades amb penal en dos derbis bascos en lliga, ambdós concedits pel VAR – el primer en una derrota per 3–1 contra la Real Sociedad i el segon en un empat 1–1 a fora contra la SD Eibar.
Martínez va marcar el seu primer gol per l'Athletic (en el seu partit número 85) en partit de lliga contra el Betis el 20 de juny de 2020. Més tard va cometre un penal, però l'equip rival el va fallar.
Jugant contra el seu antic club, la Real Sociedad, a la Final de la Copa del Rei de futbol 2020, Martínez hi va tenir un paper destacat, va estar a punt de marcar amb un xut de llarga distància a la primera part, va cometre unes mans a la vora de l'àrea que van estar a punt de ser penal – la revisió del VAR va establir que van ser fora de l'àrea – i més tard va cometre penal sobre Portu. Fou expulsat per l'àrbitre, però una altra revisió del VAR va establir que no havia evitat una ocasió de gol deliberadament, i la targeta vermella es va canviar per una groga. El penal va acabar en gol, i la Real va guanyar la copa per 1–0. Després del partit, va felicitar els seus excompanys, i fou destacat als mitjans per la seva esportivitat.

### FC Barcelona

El 5 de juliol del 2023, el FC Barcelona va anunciar el fitxatge de Martínez en qualitat de lliure traspàs, amb un contracte de dos anys i una clàusula de recissió de 400 milions d'euros. Hi va debutar entrant com a suplent a la segona part en partit de lliga, el 3 de setembre de 2023, a fora contra el CA Osasuna.

## Carrera internacional
### Selecció espanyola

El juliol del 2012 va ser convocat per la selecció espanyola de futbol per representar Espanya als Jocs Olímpics de Londres 2012, una competició en què el combinat espanyol va caure eliminat en la primera lligueta, essent Martínez expulsat en el primer partit, a més a més. Va formar part de l'equip sub-21 espanyol que va guanyar el Campionat d'Europa sub-21 el 2013
Martínez va debutar amb la selecció absoluta el 14 d'agost del 2013, substituint a la segona part Sergio Ramos en un amistós contra l'Equador (2-0). Entre setembre de 2018 i març de 2021 fou convocat en onze ocasions, set d'elles com a titular; no obstant, no va ser inclòs en la llista de 24 convocats per Luis Enrique per a l'Eurocopa 2020 (endarrerida un any per la pandèmia de COVID-19 a Europa) quan es va anunciar el 24 de maig, declarant el jugador que no estava del tot content amb la seva situació física en haver-se perdut diversos partits amb el seu club durant la temporada i que s'havia arribat a un acord entre ell, l'organisme nacional i l'Athletic perquè no participés.

### Selecció del País Basc

Ha estat internacional en vuit ocasions amb la selecció del País Basc, debutant el desembre de 2011 davant Tunísia. L'octubre del 2018 es va veure immers en una polèmica en jugar un amistós davant Veneçuela, amb la selecció tricolor, després d'haver estat descartat per problemes físics per a la concentració de la selecció espanyola.

## Estil de joc

Martínez ha estat comparat amb Carles Puyol, i destaca per la seva habilitat jugant amb el cap, malgrat la seva relativa poca alçada d'1,82 m. També és conegut per la seva capacitat d'interceptar, liderar, i habilitat per llegir els partits.

## Palmarès
### Athletic Club

* 1 Supercopa d'Espanya: 2021

### FC Barcelona

* 1 Supercopa d'Espanya: 2025

### Selecció espanyola

* 1 Campionat d'Europa sub-21: 2013

## Referències

* ↑ ««No cambié la camiseta con nadie del Barça. ¿Qué son, más que nosotros?» - Real Sociedad de Fútbol, S.A.D.». Arxivat de l'original el 2023-06-11. [Consulta: 5 juliol 2023].
* ↑ El Mundo Deportivo (22-6-2011): Iñigo Martínez renueva hasta 2015
* ↑ «Diario Vasco (3-8-11): La revelación del verano pide paso en la Real». Arxivat de l'original el 2015-02-02. [Consulta: 19 gener 2013].
* ↑ Mundo Deportivo (2-10-2011): El millor gol de la història d'Anoeta?
* ↑ «Diario Vasco (31-1-12): Iñigo Martínez hereda el 6 de Labaka». Arxivat de l'original el 2014-09-10. [Consulta: 19 gener 2013].
* ↑ As (2-4-12): Íñigo Martínez se rompe el menisco y será baja 5 meses
* ↑ http://www.realsociedad.com/document/view/spa/169/155497/i-igo-martinez-y-ruben-pardo-premiados-en-la-gala-de-futbol-draft-2012
* ↑ «"Dudé, pero la Real me demostró ver que estaba equivocado"» (en castellà). Diario AS, 26-04-2016 [Consulta: 26 abril 2016].
* ↑ «Iñigo Martínez signing». Athletic Club, 30-01-2018 [Consulta: 30 gener 2018].
* ↑ «Athletic Club sign Inigo Martinez to replace Aymeric Laporte». Goal.com, 30-01-2018. Arxivat de l'original el 19 de juny 2018. [Consulta: 30 gener 2018].
* ↑ «Aymeric Laporte: Manchester City sign French defender for club-record £57m». BBC Sport, 30-01-2018. [Consulta: 30 gener 2018].
* ↑ «Iñigo Martínez canvia la Reial Societat per l'Athletic». 324.cat, 30-01-2018 [Consulta: 31 gener 2018].
* ↑ «Stuani castiga al Athletic y el Girona ya aspira a Europa» (en castellà). Diario AS, 04-02-2018 [Consulta: 4 febrer 2018].
* ↑ «Football news – Two penalties give Real Sociedad derby win at Athletic Club». Eurosport, 05-10-2018. [Consulta: 22 octubre 2018].
* ↑ «Eibar 1–1 Athletic Club: Drastic form continues for Basque visitors». La Liga News, 21-10-2018. [Consulta: 22 octubre 2018].
* ↑ Herrán, Alfonso «Estocada a Rubi en Bilbao» (en castellà). Diario AS, 20-06-2020 [Consulta: 21 juny 2020].
* 1 2 3 «El bonito gesto de Iñigo Martínez con sus excompañeros de la Real» (en castellà). El Correo, 05-04-2021 [Consulta: 12 abril 2021].
* ↑ «El Barça fitxa Iñigo Martínez». FC Barcelona, 05-07-2023. [Consulta: 5 juliol 2023].
* ↑ «Iñigo Martínez: "Podemos ganar la Champions, hay equipo para lograrlo"». Marca, 06-09-2023 [Consulta: 6 setembre 2023].
* ↑ EFE. «Jordi Alba entra en la lista oficial de la selección olímpica española» (en castellà). Google News, 13-07-2012. Arxivat de l'original el 2012-12-05. [Consulta: 5 agost 2012].
* ↑ «Lista oficial de la selección de fútbol para Londres 2012: Jordi Alba, Mata y Javi Martínez, convocados» (en castellà). juegoslondres2012.com, 03-07-2012. [Consulta: 19 maig 2013].
* ↑ «Llista de convocats per la preparació pels Jocs Olímpics de 2012» (en castellà). Federació Espanyola de Futbol, 01-07-2012. Arxivat de l'original el 2013-06-19. [Consulta: 19 maig 2013].
* 1 2 «Thiago treble helps Spain retain Under-21 crown». UEFA, 18-06-2013. [Consulta: 6 maig 2014].
* ↑ «Ecuador-Espa�a: resumen, goles y resultado - MARCA.com». [Consulta: 5 juliol 2023].
* ↑ Cotorro, Ander. «Iñigo Martínez, un fijo en las listas de la selección» (en castellà), 04-10-2019. [Consulta: 5 juliol 2023].
* ↑ Basic, Robert. «La inquebrantable fe de Luis Enrique en Iñigo Martínez» (en castellà), 15-09-2022. [Consulta: 5 juliol 2023].
* ↑ «Trent Alexander-Arnold to miss Euro 2020 due to injury» (en anglès), 03-06-2021. [Consulta: 5 juliol 2023].
* ↑ «Iñigo Martínez, sobre su ausencia con la Selección Española: "No me siento al 100% para competir"» (en castellà), 24-05-2021. [Consulta: 5 juliol 2023].
* ↑ «Túnez vence a Euskadi y San Mamés vuelve a pitar a Xabi Alonso». [Consulta: 5 juliol 2023].
* ↑ As.com. «Iñigo Martínez, titular con Euskadi en el amistoso ante Venezuela» (en castellà), 12-10-2018. [Consulta: 5 juliol 2023].
* ↑ «Luis Enrique, Iñigo Martínez y la "descoordinación" entre los médicos» (en castellà), 11-10-2018. [Consulta: 5 juliol 2023].
* ↑ «World Cup Squad Selector: I. Martinez». Football España, 11-04-2014. [Consulta: 16 maig 2020].
* ↑ Aguilar, Bernat. «L'Athletic deixa el Barça sense la Supercopa d'Espanya a la pròrroga (2-3)». El Nacional, 17-01-2021. [Consulta: 17 gener 2021].
* ↑ «Un Barça sublim suma el primer títol de l'era Flick (5-2)». Esport 3, 12-01-2025 [Consulta: 13 gener 2025].

## Enllaços externs

* Real Sociedad official profile (castellà)
* Iñigo Martínez Berridi a BDFutbol
* Iñigo Martínez Berridi a National-Football-Teams.com (anglès)
* Iñigo Martínez Berridi, Fitxa a Soccerway
Iñigo Martínez amb la selecció espanyola - Caixes de navegació :
Selecció de futbol d'Espanya – Jocs Olímpics d'estiu de 2012
1 De Gea •
2 Azpilicueta •
3 Domínguez •
4 J. Martínez (c) •
5 I. Martínez •
6 Alba •
7 Adrián •
8 Muniain •
9 Rodrigo •
10 Mata •
11 Koke •
12 Montoya •
13 Botía •
14 Romeu •
15 Isco •
16 Tello •
17 Herrera •
18 Mariño •
Entrenador: Milla
Selecció de futbol d'Espanya sub-21 – Campionat d'Europa de futbol Sub-21 de 2013
1 De Gea •
2 Montoya •
3 Illarramendi •
4 Nacho •
5 Bartra •
6 I. Martínez •
7 Canales •
8 Koke •
9 Rodrigo •
10 Thiago (c) •
11 Tello •
12 Morata •
13 Mariño •
14 Camacho •
15 Muniesa •
16 Álvaro •
17 Sarabia •
18 Moreno •
19 Muniain •
20 Carvajal •
21 Á. Vázquez •
22 Isco •
23 Joel •
Entrenador: Julen Lopetegui :